بمناسبة الصيف والأجازة الكبيرة .... وبمناسبة الحر والطهقان اللى البلد عايشه فيه ... قررت انى أعمل حاجة ممكن تكون أول مرة تتعمل فى مجال برمجة الألعاب ... يمكن تكون اتعملت فى مجال التأليف على إيد واحد برطانى مش فاكر اسمه " الحر ضارب معايا ><" .... المهم ..... الفكرة ان الراجل ده ألف الرواية بتاعته بالكامل أون لاين .... وأظهر كل طقوسة فى الكتابة وطرقة فى سرد الأحداث وكيفية استنباطة للأفكار وووو كل الحاجات اللى محتاجة خطوات مفهومه عشان تتعمل >< ... اللى العرب نسوها نهائيا ... نسو كلمة خطوات دى خالص للأسف >< ودى أهم مشكلة ممكن تقابل أى واحد ... انه مش عارف يبدأ منين .>< ولو بدأ مهيرفعش هيكمول ازاى ... لامؤاخذة هيكون عامل زى طور الله فى برسيمة ... عشان كده و عشان كده تانى أنا هشتغل فى مشروع جديد اسمه مين عاوز جلاتى ... بس المشروع ده مختلف ... مختلف تماما عن أى لعبة ممكن تكون اتصممت أو حد صممها >,> لأنها هتبقى أون لاين ... بصراحة الفكرة دى ضربت فى دماغى ونا بقاوم الحرة بالطرق الغلط .." بأكل جلاتى" ... المهم ...انا هتكلم بالعامية عشان اقدر اوصل الفكرة كاملة وعشان الجماعة الغرب ميترجموش الموضوع ويسرقوه " خيالة واسع "